## *Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 20\_\_. gada \_\_. \_\_\_\_\_

**.§**

**Likumprojekts "Grozījumi likumā "Par miruša cilvēka ķermeņa aizsardzību un cilvēka audu un orgānu izmantošanu medicīnā""**

1. Atbalstīt iesniegto likumprojektu.

Valsts kancelejai sagatavot likumprojektu iesniegšanai Saeimā vienlaikus ar likumprojektu "Grozījumi Krimināllikumā" un likumprojektu "Par Eiropas Padomes Konvenciju par cīņu pret cilvēku orgānu tirdzniecību".

2. Noteikt, ka atbildīgais par likumprojekta turpmāko virzību Saeimā ir tieslietu ministrs.

3. Lūgt Saeimu izskatīt likumprojektu vienlaikus ar likumprojektu "Grozījumi Krimināllikumā" un likumprojektu "Par Eiropas Padomes Konvenciju par cīņu pret cilvēku orgānu tirdzniecību" (likumprojektu pakete).

4. Veselības ministrijai izstrādāt un bez maksas nodrošināt informatīvo materiālu pieejamību, kā arī veikt regulāras informatīvās kampaņas sabiedrības informēšanai par cilvēka ķermeņa, audu un orgānu izmantošanas iespējām un tiesiskajiem aspektiem.

5. Veselības ministrijai nodrošināt Pilsonības un migrācijas lietu pārvaldes ierēdņu un darbinieku apmācības par cilvēka audu, orgānu un ķermeņa aizsardzību, lai Pilsonības un migrācijas lietu pārvalde varētu sniegt iedzīvotājiem nepieciešamās konsultācijas iesnieguma iesniegšanai par atļauju vai aizliegumu izmantot ķermeni audus vai orgānus pēc nāves.

6. Jautājumu par papildu valsts budžeta līdzekļu piešķiršanu Veselības ministrijai likumprojektā piedāvātā risinājuma, lai izveidotu sasaisti ar vienoto veselības nozares elektronisko informācijas sistēmu, kur ir iespējams izteikt gribu par cilvēku audu orgānu izmantošanu medicīnā, uzturēšanai un darbībai 2019. – 2021. gadam izskatīt Ministru kabinetā kopā ar visu ministriju un centrālo valsts iestāžu iesniegtajiem papildu finansējuma pieprasījumiem likumprojekta "Par vidējā termiņa budžeta ietvaru 2019., 2020. un 2021. gadam" un likumprojekta "Par valsts budžetu 2019. gadam" sagatavošanas un izskatīšanas procesā.

7. Veselības ministrija sagatavo un iesniedz Finanšu ministrijā šā protokollēmuma 6. punktā minēto papildus nepieciešamā finansējuma pieprasījumu.

Ministru prezidents Māris Kučinskis

## Valsts kancelejas direktors Jānis Citskovskis

Iesniedzējs:

tieslietu ministrs Dzintars Rasnačs